kardosdrur/scandi-wiki huggingface dataset:
Mar-a-Lago

Mar-a-Lago (udtalelse: /mɑːrəˈlɑːɡoʊ/ fra spansk og betyder "hav-til-sø") er et palæ og ejendom i Palm Beach, Florida, der blev opført i perioden fra 1924 til 1927 af rigmandsarvingen Marjorie Merriweather Post. Mar-a-Lago blev d. 23 december 1980 udpeget som en National Historic Landmark. Ejendommen har siden 1985 været ejet af Donald J. Trump.

Mar-a-Lago indeholder samlet 126 værelser fordelt på i alt godt 5.800 m2. Palæet har siden 1994 ligeledes omfattet Mar-a-Lago Club, som er en klub kun for medlemmer. Klubben omfatter værelser, en spa og andre faciliteter i hotelstil.

Marjorie Merriweather Post havde, ved hendes dø i 1973, testamenteret ejendommen til National Park Service, i håb om, at den kunne bruges til statsbesøg eller som det "Det Hvide Hus i vintermånederne" (engelsk: "Winter White House"). Som følge af at omkostningerne ved at vedligeholde ejendommen oversteg de økonomiske midler, der var blevet stillet til rådighed af Marjorie Merriweather Post, og det var vanskeligt at opretholde sikkerheden ved ejendommen (da det er placeret i flyvebanen til Palm Beach Lufthavn), blev ejendommen returneret til Post Foundation i 1981 gennem en lov vedtaget af Kongressen. Post Foundation – som var kontrolleret af Dina Merrill og Posts to andre døtre – udbød efterfølgende ejendommen til salg til en pris på 20 millioner dollars. Da man forventede et nærtstående salg, blev vedligeholdelsen af ejendommen forsømt. Ejendomme så dog ikke megen interesse blandt potentielle købere..

Donald Trump købte Mar-a-Lago i 1985 for omkring 10 millioner dollars. Han brugte palæet som bolig i otte år, før han omdannede det til Mar-a-Lago Club. Hans familie har private boliger i et separat og lukket område af huset. Trump besøgte der ofte under sin embedsperiode som præsident for USA og refererede til det som "Winter White House" og hans " Sydlige Hvide Hus". Efter Trump blev præsident i januar 2017, dannede Mar-a-Lago rammerne for flere møder med højtstående internationale ledere, herunder eksempelvis den japanske premierminister Shinzō Abe og den kinesiske præsident Xi Jinping. I september 2019 registrerede Donald og Melania Trump Mar-a-Lago som deres primære bopæl.

Mar-a-Lago er det næststørste palæ i delstaten Florida (kun efterfulgt af Versailles i Windermere) og det 20. største palæ i USA. I 2018 anslog Forbes, at værdien af palæet var omkring 160 millioner dollars, hvilket derpå repræsenterede en 16-dobling af værdien, sammenlignet med Trumps initiale købspris fra 1985 (10 millioner dollars).

Navnets oprindelse 
Mar-a-Lago betyder "hav-til-sø" på spansk og henviser til det faktum, at palæet strækker sig over hele bredden af Palm Beach – fra Atlanterhavet til det, der i dag er Intracoastal Waterway (tidligere Lake Worth).

Referencer 

Donald Trump
Bygninger, konstruktioner og anlæg i Florida
Die drei Tanten

Die drei Tanten er en tysk stumfilm fra 1921 af Rudolf Biebrach.

Medvirkende 
 Lotte Neumann som Ellen Hegelund
 Johannes Riemann som Erik von Straaten
 Olga Limburg
 Josefine Dora
 Emmy Wyda
 Charles Puffy
 Willi Allen
 Adolf Klein som Hegelund

Referencer

Eksterne henvisninger 

 

Stumfilm fra Tyskland
Tyske film fra 1921
De tre Musketerer (amerikansk film fra 1921)

De tre Musketerer er en amerikansk stumfilm fra 1921 af Fred Niblo.

Medvirkende 
 Adolphe Menjou som Louis XIII
 Mary MacLaren som Anne of Austria
 Nigel De Brulier som Richelieu
 Thomas Holding som George Villiers
 Marguerite De La Motte som Constance Bonacieux 
 Willis Robards som de Treville
 Boyd Irwin som Comte de Rochefort

Referencer

Eksterne henvisninger 

 

Stumfilm fra USA
Amerikanske film fra 1921
De tre musketerer
En Kamp for Livet

En Kamp for Livet er en amerikansk stumfilm fra 1921 af Lambert Hillyer.

Medvirkende 
 William S. Hart som Marsden / Ben Trego
 Jane Novak som Ethel Barton
 S. J. Bingham som George Barton
 J. Gordon Russell som Bull Yeates
 Ivor McFadden som Solly
 Herschel Mayall som Carroll
 Collette Forbes som Jean

Referencer

Eksterne henvisninger 

 

Stumfilm fra USA
Amerikanske film fra 1921
Lykkens Bagdør

Lykkens Bagdør er en amerikansk stumfilm fra 1921 af Alfred E. Green og Jack Pickford.

Medvirkende 
 Mary Pickford som Jeanne
 Gertrude Astor som Louise Reeves
 Wilfred Lucas som Elton Reeves
 Helen Raymond som Marie
 C. Norman Hammond som Jacques Lanvain
 Elinor Fair som Margaret Brewster
 Adolphe Menjou som James Brewster

Referencer

Eksterne henvisninger 

 

Stumfilm fra USA
Amerikanske film fra 1921
Stenomedaljen

Stenomedaljen er en dansk guldmedalje tildelt udenlændinge, der blev indstiftet i 1969 af Dansk Geologisk Forening, opkaldt efter Nicolaus Steno. Medaljen er udført af Kgl. hofmedaljør Harald Salomon og opbevares på Den Kgl. Mønt.

Medaljen er siden 1969 uddelt 10 gange:

Referencer

Eksterne henvisninger 
 Om Stenomedaljen hos Dansk Geologisk Forening, på 2dgf.dk
 

Videnskabspriser fra Danmark
Etableret i 1969
Letovice

Letovice () er en by i distriktet  Blansko i regionen Sydmæhren i Tjekkiet med   omkring 7.000 indbyggere.

Bydelen Třebětín og landsbyerne Babolky, Chlum, Dolní Smržov, Jasinov, Kladoruby, Klevetov, Kněževísko, Kochov, Lhota, Meziříčko, Novičí, Podolí, Slatinka, Zábludov og Zboněk er administrative dele af Letovice.

Geografi 
Letovice ligger omkring 21 km  nord for Blansko og 37 km nord for Brno. Kommunens område ligger hovedsageligt i Boskovice-furen. Det højeste punkt er bakken Ve Vrších der er 590 m over havets overflade. Byen ligger i Svitava-flodens dal, ved dens sammenløb med Křetínka-floden. Vest for byen, ved Křetínka, ligger Letovice-reservoiret.

Historie 
Den første skriftlige omtale af Letovice er fra 1145.

Seværdigheder 
Byens vartegn er Letovice-slottet. Det oprindelige slot fra det 13. århundrede blev ombygget til en tidlig barokresidens i slutningen af det 17. århundrede. I dag er slottet privatejet og efterhånden restaureret med henblik på at gøre det tilgængeligt for offentligheden.

Referencer 

 

Byer i Tjekkiet
Byer i Sydmæhren
1. division 1964 (fodbold)

Danmarksturneringen 1964 var den 51. sæson om Danmarksmesterskabet i fodbold for herrer organiseret af DBU. B 1909 blev mester for anden gang. <p>
Før sidste runde havde B 1909 og KB lige mange point. B 1909 vandt mesterskabet ved at besejre KB på sidste spilledag i Københavns Idrætspark med 1-0 på et mål af Mogens Haastrup foran 43.841 tilskuere, hvilket er det højeste antal tilskuere til en dansk turneringskamp nogensinde. Formentlig var tilskuertallet højere, idet mange mennesker forsøgte at tiltvinge sig adgang.<p>
Jørgen Ravn, KB, blev for anden gang turneringens topscorer. Første gang var i 1961.<p>
Hvidovre IF rykkede op i 1. division for første gang nogensinde.<p>

Kvalifikation til Europa Cup 
Arrangørerne af den europæiske klubturnering Inter-Cities Fairs Cup, på dansk kaldet ”Messebyturneringen”, besluttede, at turneringen fremover kun måtte have deltagelse af de bedste klubhold fra de tilmeldte byer. Det betød, at sammenslutningerne Stævnet København og Stævnet Odense måtte afgive deres pladser til henholdsvis KB, som var bedst placerede københavnske klub i 1. division halvvejs i turneringen, og B 1913, der fik pladsen som bedst placerede hold fra Odense efter mestrene B 1909.<p>

B 1909 kvalificerede sig til Mesterholdenes Europa Cup 1964-65 som vinder af første halvdel af turneringen, Forårsturneringen. I maj 1965 forbød UEFA imidlertid denne praksis. Kun regerende mesterhold fik adgang til Mesterholdenes Europa Cup. Det betød, at B 1909 som vinder af mesterskabet i 1964 også kvalificerede sig til Mesterholdenes Europa Cup 1965-66.

Stillingen

Resultater

Kilder 

Fodboldturneringer i Danmark
Dubňany

Dubňany (tjekkisk udtale: [ˈdubɲanɪ]) er en by i distriktet Hodonín i regionen Sydmæhren i Tjekkiet med omkring 6.300 indbyggere.

Geografi 
Dubňany ligger omkring 7 km  nord for Hodonín i et fladt landskab i Nedre Moravadalen. Kyjovka-floden løber vest for byen og forsyner flere fiskedamme. Jaroševický-dammen har et areal på næsten 100 hektar og er en af de største vandområder i regionen.

Historie 
Den første skriftlige omtale af Dubňany er fra 1349. Dubňany blev økonomisk betydningsfuld i det 19. århundrede, da kulminedrift og glasfremstilling udviklede sig. Den blev forfremmet til en by i 1964.

Referencer 

 

Byer i Tjekkiet
Den barmhjertige samaritaner

Lignelsen om den barmhjertige samaritaner fortælles af Jesus i Lukasevangeliet. Den handler om en rejsende (underforstået som jøde), der bliver klædt af, slået og efterladt halvdød langs vejen. Først kommer en jødisk præst og derefter en levit forbi, men begge undgår manden. Til sidst kommer en samaritaner til den rejsende. Selvom samaritanere og jøder foragtede hinanden, hjælper samaritaneren den sårede mand. Jesus beskrives som at fortælle lignelsen som svar på et provokerende spørgsmål fra en advokat: "Og hvem er min næste?", i forbindelse med det store bud. Konklusionen er, at nabofiguren i lignelsen er den, der viser barmhjertighed over for deres medmennesker.

Nogle kristne, såsom Augustin, har fortolket lignelsen allegorisk, hvor samaritaneren repræsenterer Jesus Kristus, som frelser den syndige sjæl. Andre afviser imidlertid denne allegori som ikke relateret til lignelsens oprindelige betydning og ser lignelsen som et eksempel på Jesu etik.

Lignelsen har inspireret maleri, skulptur, satire, poesi, fotografi og film. Udtrykket "barmhjertige samaritaner", der betyder en, der hjælper en fremmed, stammer fra denne lignelse, og mange hospitaler og velgørende organisationer er opkaldt efter den barmhjertige samaritaner.

Referencer

Eksterne henvisninger
 Biblical art on the Internet:
 Assault and First Aid
 The Expert in the Law
 Good Samaritan websites:
 Good Samaritan Industries—Charity helping people with disabilities
 Youtube:  Den barmhjertige samaritaner

Jesu lignelser
Det Nye Testamente
Šlapanice (flertydig)

Šlapanice kan referere til steder i Tjekkiet:

 Šlapanice, en by i regionen Sydmæhren.
 Šlapanice (Kladno-distriktet), en kommune og landsby i regionen Centralbøhmen.
Bola Tinubu

Bola Ahmed Adekunle Tinubu (født 29. marts 1952 i Lagos) er en nigeriansk politiker der siden 2023 har været Nigerias præsident. Han var guvernør i delstaten Lagos fra 1999 til 2007, hvilket vil sige leder af delstatens regering.

Tinubu tilbragte sin barndom i det sydvestlige Nigeria og flyttede senere til USA, hvor han studerede regnskab ved Chicago State University. Han vendte tilbage til Nigeria i begyndelsen af 1990'erne og blev ansat hos Mobil Nigeria som revisor, før han i 1992 gik ind i politik som socialdemokratisk kandidat til Lagos' senat. Efter general Sani Abacha blev diktator ved et kup i 1993 og opløste senatet, blev Tinubu en aktivist, der kæmpede for demokratiets tilbagevenden som en del af den nationale demokratiske koalitionsbevægelse.

I det første guvernørvalg i delstaten Lagos efter overgangen til demokrati i 1999 vandt Tinubu med bred margin som medlem af Alliance for Democracy. Fire år senere opnåede han genvalg til en anden valgperiode. Efter at have forladt embedet i 2007 spillede han en nøglerolle i dannelsen af All Progressives Congress i 2013. I 2023 blev han valgt til præsident for Nigeria.

Nigerias præsidenter
Nuværende statsoverhoveder
Šlapanice

Šlapanice (tjekkisk udtale: [ˈʃlapaɲɪtsɛ]) er en by distriktet Brno-venkov (Brno landdistrikt) i regionen Sydmæhren i Tjekkiet med omkring 7.900 indbyggere.

Landsbyen Bedřichovice er en administrativ del af Šlapanice.

Geografi 
Šlapanice ligger omkring 4 km  øst for Brno i Dyje-Svratka-dalen ved Říčka-bækken.

Historie 
Den første skriftlige omtale af Šlapanice er fra 1235.

Seværdigheder 
Det vigtigste vartegn for Šlapanice er Jomfru Marias himmelfartskirke. Den var oprindeligt en middelalderlig gotisk kirke, genopbygget i barokstil i midten af 1700-tallet.

Referencer 

 

Byer i Tjekkiet
Byer i Sydmæhren
Bučovice

Bučovice (tjekkisk udtale: [ˈbutʃovɪtsɛ] ;  ) er en by i distriktet  Vyškov i  regionen Sydmæhren i Tjekkiet med omkring 6.800 indbyggere.

Landsbyerne  Černčín, Kloboučky, Marefy og Vícemilice er administrative dele af Bučovice.

Geografi 
Bučovice ligger omkring 14. km  syd for Vyškov og 26 km  øst for Brno. Den ligger på grænsen mellem Litenčicebakkerne og Ždánice-skoven. Det højeste punkt er Radlovec-bakken på 426 m over havets overflade. Litava-floden løber gennem byen.

Historie 
Den første skriftlige omtale af Bučovice er fra 1322. En stenkirke stod her dog allerede i 1200-tallet. I slutningen af det 14. århundrede blev den omtalt som en købstad med vinmarker.

I det 16. århundrede blomstrede Bučovice og udviklede sig. Ejeren af herregården Jan Šembera Černohorský af Boskovice havde her bygget en af de mest storslåede renæssanceboliger i Mæhren. Slottet blev færdiggjort af hans svigersøn Maximilian af Liechtenstein i 1630'erne. Under Trediveårskrigen i 1645 blev Bučovice plyndret og beskadiget af de svenske tropper, men slottet blev forsvaret.

I anden halvdel af det 18. og i første halvdel af det 19. århundrede var Bučovice et af de vigtigste centre for tøjproduktion i Mæhren. Ejerne af datidens tekstilvirksomheder tilhørte et stort jødisk samfund. I anden halvdel af det 19. århundrede udviklede Bučovice sig yderligere og fik karakter af en by. I løbet af det 20. århundrede blev den vigtigste økonomiske sektor i byen træindustrien. 
Efter 2. verdenskrig blev slottet konfiskeret af staten.

Seværdigheder 

Bučovice er kendt for Bučovice-slottet. Renæssanceslottet blev bygget i stil med italienske villaer i 1575-1585. I dag ejes det af staten og er åbent for offentligheden. Slottet har en værdifuld arkadegård med 90 søjler, som er dekoreret med i alt 540 relieffer. Midt i gården ligger et manieristisk springvand. Interiøret har en rig manieristisk udsmykning.

Referencer 

 
 Bučovice Slot

Byer i Tjekkiet
Byer i Sydmæhren
Indisk engelsk

Indisk engelsk ( IE ) er en gruppe engelske dialekter, der tales i Republikken Indien og blandt den indiske diaspora .  Engelsk bruges af den indiske regering til kommunikation, sammen med hindi, som nedfældet i Indiens forfatning .  Engelsk er også et officielt sprog i syv stater og syv unionsterritorier i Indien, og det yderligere officielle sprog i syv andre stater og et unionsområde. Ydermere er engelsk det eneste officielle sprog i det indiske retsvæsen, medmindre statsguvernøren eller den lovgivende magt giver mandat til brugen af et regionalt sprog, eller hvis Indiens præsident har givet godkendelse til brugen af regionale sprog i domstolene.

Referencer 

Engelsk sprog
Sprog i Indien
Sebastian Bull Sarning

Sebastian Bull Sarning (født 25. september 1995 i Hellerup) er  en  dansk  skuespiller. 

I 2023 deltager Sarning i sæson 20 af Vild med dans.
Han skal danse med den professionelle danser Asta Björk.

Karriere 
Sarning debuterede i 2010 i Thomas Vinterbergs Submarino, hvor han spillede barneudgaven af hovedpersonen Nick. Tre år senere var Sarning igen på rollelisten, da Thomas Vinterberg indspillede den anmelderroste Jagten. Her spillede Sarning rollen som hovedpersonens søn Torsten. I filmen 9. april spillede Sarning menig Lundgren.

Filmografi

Film

Referencer

Eksterne henvisninger 

Skuespillere fra Danmark
personer fra Hellerup
Rekonstruktion (jura)

Rekonstruktion (jura) betegner en fremgangsmåde, som afløste betalingsstandsning. Rekonstruktion blev indført i 2010. Formålet med rekonstruktion er at få en insolvent virksomhed til at overleve og undgå konkurs, hvis virksomheden bliver omfattet af en tvangsakkord eller bliver overtaget ved virksomhedsoverdragelse; jf. konkursloven § 10. Ved tvangsakkord nedskrives virksomhedens gæld; ved virksomhedsoverdragelse sælges virksomheden.

Rekonstruktionsbegæring 
Begæring om rekonstruktion kan blive indgivet af enten skyldner selv (ved egenbegæring) eller en kreditor kan indgive rekonstruktionsbegæring; endelig kan finanstilsynet indgive rekonstruktionsbegæring ang. en finansiel virksomhed.

Hvis der er udsigt til, at virksomheden igen kan blive solvent, så kan skifteretten og virksomhedens kreditorer samarbejde om en rekonstruktion; men hvis rekonstruktionen ikke lykkes, så tager skifteretten selskabet under konkursbehandling. Reglerne om rekonstruktion findes i konkurslovens kapitler 1 a og 1 b og 1 c og 1 d og kapitlerne 2 og 2 a og 2 b og 2 c og 2 d og 2 e.

Rekonstruktionsbehandling 
Rekonstruktion minder om bobehandling, men i stedet for en kurator, så udpeger skifteretten en rekonstruktør og en regnskabskyndig tillidsmand, som bistår rekonstruktøren; rekonstruktøren skal udarbejde en rekonstruktionsplan, som efter tre uger skal sendes til kreditorerne; efter fire uger holder rekonstruktøren et møde med kreditorerne; på dette møde stemmer kreditorerne om rekonstruktionsplanen.

Retsvirkning 
En tvangsakkord har samme retsvirkning som et retsforlig; og der gælder en forældelsesfrist på 10 år for tvangsakkorden.

Ophør 
Rekonstruktionen ophører ved, at skifteretten træffer afgørelse om ophør; ophør kræver enten, at skyldner ikke samarbejder loyalt eller at skyldner begærer rekonstruktionens ophør, eller at det er udsigtsløst at fortsætte rekonstruktionsbehandlingen; endelig bortfalder rekonstruktionen, hvis rekonstruktøren overtager den insolvente virksomhed.

Se også 

 Konkursret
 Gældssanering

Referencer 

Jura
Retsvidenskab
Insolvensret
Juridiske begreber
Trox

TROX GmbH er en tysk virksomhed indenfor fremstilling, udvikling og markedsføring af udluftnings- og klimasystemer. Virksomheden blev etableret i 1951 i Neukirchen-Vluyn, Nordrhein-Westfalen. De har ca. 4.400 ansatte og omsætter for 515 mio. euro.

Referencer 

Fremstillingsvirksomheder fra Tyskland
Etableret i 1951
Gretsch-Unitas

Gretsch-Unitas GmbH eller GU-Gruppe er en tysk producent af beslag- og låsesystemer til vinduer og døre. De har over 50 fabrikker i 35 lande. De har hovedkvarter i Ditzingen, Baden-Württemberg. I 1907 blev virksomheden grundlagt af Viktor Gretsch i Feuerbach. I 2021 havde de 3.813 ansatte og en omsætning på 545 mio. euro.

Referencer 

Fremstillingsvirksomheder fra Tyskland
Etableret i 1907
Hotelklassifikation

Hotelklassifikation er en klassifikation af hoteller på baggrund af deres kvalitet. I Danmark er det HORESTA som står for den officielle klassifikation af danske hoteller

Referencer 
 

Hoteller
WEIG

WEIG-Karton eller WEIG-Group er tysk producent af karton. De producerer årligt 700.000 ton genbrugskarton på deres fabrik i Mayen, Rheinland-Pfalz. WEIG-Karton blev etableret i 1931 da Moritz J. Weig overtog papirmøllen Cederwaldmühle i Bergisch Gladbach.

Referencer 

Fremstillingsvirksomheder fra Tyskland
Etableret i 1931
Gunnar Larsen (geolog)

Gunnar Larsen (født 8. juli 1928 i Bonderød ved Faxe, død 15. juni 2018) var en dansk geolog, som 1967-95 var professor ved Aarhus Universitet.

Liv og virke 
Gunnar Larsen voksede op på en gård på Stevns, og han blev i 1947 student fra Høng Studenterkursus. Han læste herefter geologi på Københavns Universitet, blev i 1956 mag.scient. og var dernæst tilknyttet Danmarks Geologiske Undersøgelse, foruden Statens Byggeforskningsinstitut, hvor han arbejdede med betons stabilitet. I 1966 opnåede han doktorgraden på en afhandling om tungsand i danske mesozoiske aflejringer. Året efter blev han ansat som professor i geologi ved Aarhus Universitet, hvor han afløste Asger Berthelsen, efter i årene forinden at have virket som ekstern lektor.

Hans forskning var de følgende år koncentreret om sedimentologi, kvartærgeologi, hvor undersøgelser på Randersbladet førte til specialeafhandlinger for en række studerende, samt ingeniørgeologi, hvor han bl.a. bidrog til jordbundsundersøgelser for både Farøbroerne og Storebæltsforbindelsen.

Gunnar Larsen var optaget af naturbeskyttelse, og han var i årene 1969-81 medlem af Naturfredningsrådet. I perioden 1984-92 var han medlem af Statens Naturvidenskabelige Forskningsråd. Han var redaktør for tidsskriftet Bulletin of the Geological Society of Denmark (1962-69), medredaktør af Sedimentary Geology (1967-84), samt medredaktør af Engineering Geology (1965-83).

Udvalgte værker 
 Gunnar Larsen og Arne Dinesen (1959): Vejle Fjord Formationen ved Brejning. Danmarks Geologiske Undersøgelse, II Rk, Nr 82, 114 sider
 Gunnar Larsen (1960): Terrængeologi for Ingeniørtropperne. Tidsskrift for Ingeniørofficerer, 1 og 2, 51 sider
 Gunnar Larsen (1966): Rhaetic-Jurassic-Lower Cretaceous sediments in the Danish Embayment. A heavy-mineral study. Danmarks Geologiske Undersøgelse, II Rk, Nr 91, 127 sider (doktordisputats)
 Gunnar Larsen (1986): Geologi i Aarhus 1961-1986. Aarhus Universitetsforlag, 120 pp
 Gunnar Larsen og Christian Kronborg (1994): Geologisk set. Det mellemste Jylland. En beskrivelse af områder af national geologisk interesse. Geografforlaget og Miljøministeriet, Skov- og Naturstyrelsen, 272 pp,

Referencer 

Geologer fra Danmark
Personer fra Sjælland
Danskere i 1900-tallet
Danskere i 2000-tallet
Faglitterære forfattere fra Danmark
Riddere af 1. grad af Dannebrog
Vector Informatik

Vector Informatik GmbH er en tysk software virksomhed, der udvikler software og elektronisk arkitektur til bilindustrien. De har hovedkvarter i Stuttgart og afdelinger i 12 lande.
Vector Software GmbH blev etableret 1. april 1988 af Eberhard Hinderer, Martin Litschel og Helmut Schelling.

Referencer 

Softwarevirksomheder fra Tyskland
Etableret i 1988
Coroplast

Coroplast Fritz Müller GmbH & Co. KG eller Coroplast Group er en tysk producent af tape, klæbebånd og ledninger. Virksomhedens produkter sælges som underleverandør til forskellige industrier, bl.a. bilindustri. De har hovedkvarter i Wuppertal.

Referencer 

Fremstillingsvirksomheder fra Tyskland
Etableret i 1928
Solly March

Solomon Benjamin March (født 20. juli 1994) er en engelsk professionel fodboldspiller, som spiller for Premier League-klubben Brighton & Hove Albion.

Klubkarriere

Brighton & Hove Albion 
Efter at have spillet for den semi-professionelle klub Lewes, skiftede March til Brighton & Hove Albion i december 2011. Over de næste år arbejdede han sig igennem klubbens ungdomshold, før han i august 2013 fik sin debut på førsteholdet.

March døjede med skader, som begrænsede hans spilletid over de første sæsoner. Hans store gennembrud kom dog i 2016-17 sæsonen, hvor han etablerede sig som en fast spiller på holdet. Han spillede en vigtig rolle i, at Brighton i sæsonen sikrede sig oprykning til Premier League for første gang i klubbens historie.

March spillede den 15. december 2021 sin ligakamp nummer 200 for klubben.

Landsholdskarriere 
March har repræsenteret England på flere ungdomsnivaeuer.

Referencer

Eksterne henvisninger 

Fodboldspillere fra England
Fodboldspillere fra Brighton & Hove Albion F.C.
Drengen, der blev Mand

Drengen, der blev Mand er en amerikansk stumfilm fra 1921 af Henry King.

Medvirkende 
 Richard Barthelmess som David Kinemon
 Gladys Hulette som Esther Hatburn
 Walter P. Lewis som Iscah Hatburn
 Ernest Torrence som Luke Hatburn
 Ralph Yearsley som Saul Hatburn
 Forrest Robinson som Grandpa Hatburn
 Laurence Eddinger som Sen. John Gault

Referencer

Eksterne henvisninger 

 

Stumfilm fra USA
Amerikanske film fra 1921
Dramafilm fra USA
Sekscylindret Kærlighed

Sekscylindret Kærlighed er en amerikansk stumfilm fra 1921 af Frank Urson.

Medvirkende 
Wallace Reid som 'Dusty' Rhoades
Agnes Ayres som Virginia MacMurran
Theodore Roberts som Pat MacMurran
Jack Richardson som Tyler Hellis
Lucien Littlefield som Jimmy Rodman
Guy Oliver	som 'Howdy' Zeeker
Henry Johnson som Billy Dawson

Referencer

Eksterne henvisninger 

 

Stumfilm fra USA
Amerikanske film fra 1921
Dramafilm fra USA
Too Wise Wives

Too Wise Wives er en amerikansk stumfilm fra 1921 af Lois Weber.

Medvirkende 
Louis Calhern som Mr. David Graham
Claire Windsor som Marie
Phillips Smalley som Mr. John Daly
Mona Lisa som Sara

Referencer

Eksterne henvisninger 

 

Stumfilm fra USA
Amerikanske film fra 1921
Dramafilm fra USA
The Traveling Salesman (film fra 1921)

The Traveling Salesman er en amerikansk stumfilm fra 1921 af Joseph Henabery.

Medvirkende 
 Roscoe Arbuckle som Bob Blake
 Betty Ross Clarke som Beth Elliott
 Frank Holland som Franklin Royce
 Wilton Taylor som Martin Drury
 Lucille Ward som Mrs. Babbitt
 Jim Blackwell som Julius
 Richard Wayne som Ted Watts

Referencer

Eksterne henvisninger 

 

Stumfilm fra USA
Amerikanske film fra 1921
Komediefilm fra USA